ՕՐԵՐ-ի կողմից ավելացնենք, որ մեր ամսագրի վերջին համարն ամբողջությամբ նվիրված է Դանիայի եւ Նորվեգիայի հայությանը, ինչպես նաեւ երկկողմ հարաբերություններին, եւ մեր 60-ից ավելի հարցազրույցների ընթացքում չի եղել մի դեպք, որ հատուկ չնշեն դեսպան Աղաջանյանի կատարած անգնահատելի աշխատանքը։ Դա իրական պատասխանն է բոլոր անգրագետներին եւ չարախնդացողներին։ Ավելին, Մամուլի Ազգային ակումբի նախագահ Նարինե Մկրտչյանը, ով գտնվում է Կոպենհագենում, ֆեյսբուքյան իր էջում վկայել է, որ դեսպանության գույքը տեղում է, եւ ոչ մեկին չեն ազատել աշխատանքից։ ,,Բացարձակ չի համապատասխանում իրականությանը։ Զարմանք և զայրույթ է առաջացնում ակնհայտ սուտը։ ՀՀ արտակարգ և լիազոր դեսպան Հրաչյա Աղաջանյանը իր նախաձեռնությամբ և միջոցներով Հայաստանին հնարավորություն է տվել ներկայանալ սկանդինավյան քաղաքականության մեջ։ Անընդունելի տարբերակ է մամուլն օգտագործել որպես մանիպուլյացիայի և զրպարտության գործիք,- գրել է նա։